སྤྲོ་གླུ། སྙིང་པོ་གཉིས།
༈ཆོས་བསྒྲུབ་བྱ་རྣམ་པ་མང་ན་
ཡང༌ ། །དོན་ལག་ ལེན་ ཐེབས་ པ་ ཤིན་ཏུ་དཀའ། །མིན་ཡིན་མདོག་བཟོས་ པས་
དགོས་པ་མེད། །དོན་དེ་བས་སྙིང་པོ་འདོན་པ་དགའ། །རང་གང་མོས་ཁ་འདོན་
བཟོ་ཟེར་ཡང༌། །མྱི་ཤེས་རིག་ཅན་གྱི་སྐལ་བ་རེད། །ཁུངས་ཡོད་དང་ལུང་ཡོད་རེ་
རེ་ཙམ། །དོན་དེ་བས་སྙིང་པོ་འདོན་པ་དགའ། །བཀའ་རྟེན་འགྱུར་ཀློག་འདོན་བཟོ་
ཟེར་ཡང༌། །ཚིག་ཡི་གེ་མཁས་པའི་སྐལ་བ་རེད། །ཀློག་དག་པོ་ཐོན་པ་རེ་རེ་ཙམ། །
དོན་དེ་བས་ སྙིང་ པོ་ འདོན་ པ་དགའ། །རྡོ་སཙྪ་རྟེན་བཞེངས་བྱེད་ཟེར་ཡང༌ ། རྒྱུ་
ཚགས་རྩ་འཛོམས་པའི་སྐལ་བ་རེད། །ཚད་ལྡན་གྱི་རྟེན་བཞེངས་རེ་རེ་ཙམ། །དོན་
213

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
དེ་བས་སྙིང་པོ་འདོན་པ་དགའ། །ཕྱག་བསྐོར་བ་གནས་མཇལ་འགྲོ་ཟེར་ཡང༌། །
སེམས་ཀུན་སློང་བཟང་པོའི་སྐལ་བ་རེད། །སེམས་ཨོ་ཟོབ་མེད་པ་རེ་རེ་ཙམ། །དོན་
དེ་བས་སྙིང་པོ་འདོན་ན་དགའ། །འབུམ་བརྒྱ་དང་རིལ་སྒྲུབ་བྱེད་ཟེར་ཡང༌། །ལྷ་
མཆོད་ཡོན་འཛོམས་པའི་སྐལ་བ་རེད། །སེམས་ཆོས་བརྒྱད་མེད་པ་རེ་རེ་ཙམ། །
དོན་དེ་བས་སྙིང་པོ་འདོན་པ་དགའ། །ཆོས་སྔོན་འགྲོ་བསགས་སྦྱང་བྱེད་ཟེར་ཡང༌།
ཁྲིད་དམིགས་རིམ་ཤེས་པའི་སྐལ་བ་རེད། །ཁ་ལག་ལེན་འཛོམ་པ་རེ་རེ་ཙམ། །
།
དོན་དེ་བས་སྙིང་པོ་འདོན་པ་དགའ། །ལྷ་ཡི་དམ་བསྐྱེད་རིམ་བསྒོམ་ཟེར་ཡང༌། །
སྒོམ་ཏིང་འཛིན་ཅན་གྱི་སྐལ་བ་རེད། །ལྷ་སྒོམ་ལུགས་ཤེས་མཁན་རེ་རེ་ཙམ། །
དོན་དེ་བས་སྙིང་པོ་འདོན་ན་དགའ། །མཚམས་བསྙེན་སྒྲུབ་བཟླས་བརྗོད་བྱེད་ཟེར་
ཡང༌། །སྔགས་བཟླ་ལུགས་ཤེས་པའི་སྐལ་བ་རེད། །སྔགས་ཚད་ལྡན་འདོན་མཁན་
རེ་རེ་ཙམ། །དོན་དེ་བས་སྙིང་པོ་འདོན་ན་དགའ། །ནང་རང་གི་སེམས་ངོ་སྐྱོང་ཟེར་
ཡང༌། །སྒོམ་ཞལ་ཁྲིད་ཐོབ་པའི་སྐལ་བ་རེད། །སེམས་སྟོང་ཉིད་རྟོགས་པ་ རེ་ རེ་
ཙམ། །དོན་དེ་བས་སྙིང་པོ་འདོན་པ་དགའ། །བཀའ་རྫོགས་ཆེན་ཉམས་ལེན་བྱེད་
ཟེར་ཡང་། །སྔོན་སྦྱངས་འཕྲོ་ཅན་གྱི་སྐལ་བ་རེད། །སེམས་རིག་པ་ཕྱེད་ནུས་རེ་རེ་
ཙམ། །དོན་དེ་བས་སྙིང་པོ་འདོན་པ་དགའ། །སེམས་དད་པ་ཡོད་པའི་ མི་ ཡོད་
ན། །གསུང་སྙིང་པོ་འདོན་ལ་བློ་ཐག་ཆོད། །ཆོས་ལག་ལེན་ནུས་པ་སྙིང་པོ་ཡིན། །
དོན་དེ་བས་སྙིང་པོ་འདོན་པ་དགའ། །སྤྲོ་གླུའོ།།